**PÁLYÁZÓI NYILATKOZAT**

**A Budapesti Metropolitan Egyetem által az**

**Egyetemi Kutatói Ösztöndíj Program**

**keretében meghirdetett 2024. évi pályázati felhíváshoz**

Alulírott ……………………………………………………………..…………..…*(a pályázó neve)*

*Születési név: ………………………………………………………………………………………*

*Szül. hely, idő: ……………………………………………………………………………………*

*Anyja születési neve: ………………………………………………………………………………*

*Adóazonosító jele: ………………………………………………………………………………*

az általam támogatásra benyújtott ……………………… *(a tervezett kutatási/művészeti program címe)* kutatási/művészeti téma címet viselő, ……………………… tudományterület/tudományághoz kapcsolódó, a Budapesti Metropolitan Egyetem által a 2024/2025. tanévre meghirdetett Egyetemi Kutatói Ösztöndíj Program Ösztöndíjpályázatra benyújtott pályázatomhoz (továbbiakban: **Pályázat**) az alábbi nyilatkozatokat teszem:

1. Kijelentem, hogy a Pályázatban foglalt adatok, információk és az ahhoz benyújtott dokumentumok teljes körűek, valódiak és hitelesek. Kijelentem továbbá, hogy a benyújtott Pályázatban nem szolgáltattam a támogatási döntés tartalmát érdemben befolyásoló valótlan, hamis vagy megtévesztő adatot és ilyen tartalmú nyilatkozatot nem tettem.
2. Kijelentem, hogy ismerem a 2024/2025. tanévre meghirdetett Egyetemi Kutatói Ösztöndíj Program Budapesti Metropolitan Egyetem által közzétett Pályázati Felhívását (a továbbiakban: Pályázati Felhívás), valamint annak mellékleteit és elfogadom az azokban foglalt feltételeket.
3. Kijelentem, hogy nem állok a Pályázati Felhívás 6. pontjában meghatározott, a Pályázat benyújtását kizáró okok hatálya alatt. Kijelentem továbbá, hogy a Pályázati Felhívásban meghatározott kizáró okok a Pályázatommal (és Pályázatom megvalósításával és eredményével) szemben sem állnak fenn.
4. A benyújtott kutatási/művészeti témában pályázatot korábban:[[1]](#footnote-1)

4.1. nem nyújtottam be.

4.2. benyújtottam, és részesültem támogatásban.

A pályázatot kiíró megnevezése, a benyújtás ideje:

4.3. benyújtottam, de nem részesültem támogatásban az alábbiak szerint:

* pályázatom elutasításra került VAGY
* pályázatom támogatásáról nincs döntés.

A pályázatot kiíró megnevezése, a benyújtás ideje:

1. Kijelentem, hogy a Pályázat kutatási terve szerinti kutatási/művészeti tevékenységek megfelelnek a jogszabályi előírásoknak, rendelkezem a szükséges kompetenciával, kapacitással, szakértelemmel. Továbbá kijelentem, hogy harmadik személyeknek nincs olyan joga, illetve harmadik személy irányába nem áll fenn olyan kötelezettségem, mely megakadályozhatja, meghiúsíthatja a Pályázatban foglaltak megvalósításának teljesítését. Erre nézve teljes felelősséget vállalok.
2. Kijelentem, hogy a Pályázat támogatása esetén a Pályázat keretében az ösztöndíjas jogviszony kezdő időpontjától a kutatási/művészeti tevékenységet megkezdem.
3. Vállalom, hogy a Pályázat keretében megvalósításra kerülő kutatási terv/művészeti program teljesítésére részben/egészben:
* magyar állami költségvetési forrásból finanszírozott ösztöndíjat, vagy
* egyéb forrásból származó ösztöndíjat vagy egyéni kutatástámogatást

az ösztöndíjas jogviszony időtartama alatt nem veszek igénybe.

1. Tudomásul veszem, hogy a Budapesti Metropolitan Egyetem és – a támogatás elnyerése esetén – a Nemzeti Kutatási, Fejlesztési és Innovációs Hivatal a Pályázattal kapcsolatban megadott személyes adataimat az Európai Unió és a magyar adatvédelmi jogszabályok rendelkezéseinek megfelelően kezelik. Tudomással bírok arról, hogy
2. a pályázat kezelésével, illetve az ösztöndíj folyósításával összefüggő feladatainak ellátása céljából a Budapesti Metropolitan Egyetem a Pályázatban megadott személyes adataimat adatkezelési tájékoztatója szerint az Államháztartásról szóló törvény (Áht.), annak végrehajtási rendelete (Ávr.), valamint a nemzeti felsőoktatásról szóló 2011. évi CCIV. törvény alapján kezeli;
3. a pályázat kezelésével, valamint a kapcsolódó ellenőrzések lefolytatásával összefüggő feladatainak ellátása céljából a Nemzeti Kutatási, Fejlesztési és Innovációs Hivatal a Pályázatban megadott személyes adataimat a pályázatkezelési adatkezelési tájékoztatója szerint az Áht. és az Ávr. alapján kezeli.
4. Tudomásul veszem, hogy a Budapesti Metropolitan Egyetem a támogatás elnyerése esetén a nevemet, az egyedi pályázati azonosító számot és a támogatott kutatási/művészeti téma címét és tudományágát, a megvalósítás helyszínét az internetes honlapján nyilvánosságra hozza.
5. Kijelentem, hogy a pályázat benyújtását megelőző három naptári éven belül az államháztartás alrendszereiből juttatott bármely támogatással összefüggésben a támogatási szerződésben, támogatói okiratban vagy ösztöndíjszerződésben foglaltakat teljesítettem (ideértve az önhibámon kívüli nem vagy részbeni teljesítést is).
6. Kijelentem, hogy az Európai Unió kutatásra vonatkozó etikai alapelveit betartom az állatkísérletekben, a védett fajokat érintő kutatási tevékenységekben, a genetikailag módosított organizmusokkal kapcsolatos kutatásokban, a humán embrionális kutatásban és egyéb érzékeny területeken. Valamint kijelentem, hogy a kutatás nem jár negatív hatással a környezetre.
7. Kijelentem, hogy minden nyilvánosságra hozott kutatási eredményben tájékoztatást adok arra vonatkozóan, hogy a kutatás a Kulturális és Innovációs Minisztérium Nemzeti Kutatási, Fejlesztési és Innovációs Alapból nyújtott támogatásával, az Egyetemi Kutatói Ösztöndíj Program keretében valósult meg. Valamint amikor tehetem, nyilvánosságot biztosítok annak a ténynek, hogy a kutatás megvalósítását a Nemzeti Kutatási, Fejlesztési és Innovációs Alapból a Kulturális és Innovációs Minisztérium támogatja.
8. Kijelentem, hogy amennyiben a jelen nyilatkozatomat érintő körülményeimben változás következik be, azt a Budapesti Metropolitan Egyetemnek haladéktalanul bejelentem.
9. Tudomásul veszem, hogy a jelen nyilatkozat megfelelő kitöltése és aláírása – a Budapesti Metropolitan Egyetem rektorának támogató döntése esetén – a támogatás nyújtásának feltétele.

Jelen 14 pontból álló nyilatkozatot átolvastam, és mint akaratommal mindenben megegyezőt írom alá.

Kelt: …………………….., …………(év)………………….(hónap)………(nap)

………………………………………

pályázó aláírása

1. A megfelelő részt kérjük aláhúzni. [↑](#footnote-ref-1)